CELEX: 32006R0095
Language: sl
Date: 2006-01-19 00:00:00
Title: Uredba Komisije (ES) št. 95/2006 z dne  19. januarja 2006  o izdaji uvoznih dovoljenj za sladkor ter mešanice sladkorja in kakava s kumulacijo porekla v državah AKP/ČDO in ES/ČDO

20.1.2006   
            
            
               SL
            
            
               Uradni list Evropske unije
            
            
               L 15/42
            
         
      UREDBA KOMISIJE (ES) št. 95/2006
   z dne 19. januarja 2006
   o izdaji uvoznih dovoljenj za sladkor ter mešanice sladkorja in kakava s kumulacijo porekla v državah AKP/ČDO in ES/ČDO
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih ozemelj Evropski skupnosti (1),
   ob upoštevanju Uredbe Komisije št. 192/2002/ES z dne 31. januarja 2002 o določitvi podrobnih pravil za izdajanje uvoznih dovoljenj za sladkor ter mešanice sladkorja in kakava s kumulacijo porekla v državah AKP/ČDO ali ES/ČDO (2), in zlasti člena 6(3) Uredbe,
   ob upoštevanju naslednjega:
   
               (1)
            
            
               Člen 6(4) priloge III Sklepa 2001/822/ES dovoljuje kumulacijo porekla AKP/ČDO/ES za izdelke iz odstavka 17 in tarifni številki 1806 10 30 in 1806 10 90 za največ 28 000 ton sladkorja letno.
            
         
               (2)
            
            
               Zahtevki so bili predloženi nacionalnim organom v skladu z Uredbo (ES) št. 192/2002 o izdajanju uvoznih dovoljenj za skupno količino 84 000 ton, ki presega količino, določeno s Sklepom 2001/822/ES.
            
         
               (3)
            
            
               Komisija mora torej določiti koeficient znižanja za izdajo izvoznih dovoljenj ter ustaviti oddajanje novih zahtevkov za dovoljenja za leto 2006 –
            
         SPREJELA NASLEDNJO UREDBO:
   Člen 1
   Uvozna dovoljenja, za katera so bili zahtevki v skladu s členom 6 Uredbe (ES) št. 192/2002 predloženi do 7. januarja 2006, se izdajo za 33,3333 % zahtevane količine.
   Člen 2
   Oddaja novih zahtevkov za leto 2006 se ustavi.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. januarja 2006
      
         
            Za Komisijo
         
         J. L. DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 314, 30.11.2001, str. 1.
   
      (2)  UL L 31, 1.2.2002, str. 55. Uredba, kakor je bila nazadnje spremenjena z Uredbo (ES) št. 96/2004 (UL L 15, 22.1.2004, str. 3).